**יותם כהן** הוא זמר טנור ישראלי, סולן באופרה הישראלית.

ביוגרפיה
--------

יותם כהן נולד בקיבוץ אילון שבגליל מערבי. בצעירותו היה שחקן כדורעף מצטיין ששיחק בליגת העל והיה קפטן נבחרת הנוער של ישראל באליפות אירופה בהולנד.

יותם כהן למד זמרה באקדמיה למוזיקה בתל אביב ובהמשך במילאנו, לונדון ובודפשט. כבר כסטודנט הוזמן להופיע כסולן עם האופרה הישראלית וגם בהפקות של תזמורות שונות.

### רפרטואר אופראי

ברפרטואר האופראי שלו למעלה מ-30 תפקידים ראשיים בשבע שפות שונות, מתקופת הרנסאנס ועד מוזיקה בת זמננו. הופיע על במות האופרה ברחבי העולם (מינכן, טוקיו, אמסטרדם, בודפשט, רומא, נאפולי, קייב ועוד) ובעשרות הפקות באופרה הישראלית. בין תפקידיו הבולטים.

מוצרט - דון אוטביו ב"דון ג'ובאני", בלמונטה ב"החטיפה מן הארמון", טמינו ב"חליל הקסם".

דוניצטי - ארנסטו ב"דון פסקואלה", אדגרדו ב"לוצ'יה די למרמור", נמורינו ב"שיקוי האהבה",

ורדי - הדוכס ב"ריגולטו", אלפרד ב"לה טרוויאטה", אדורנו ב"סימון בוקנגרה" (אנ'), פורסטו ב"אטילה", מקדאף ב"מקבת", יסמעאל ב"נבוקו".

פוצ'יני - רודולפו ב"לה בוהם", פינקרטון ב"מאדאם בטרפליי", קוודרוסי ב"טוסקה", דה גריו ב"מנון לסקו" (אנ').

ביזה - דון חוזה ב"כרמן"; ליאונקוואלו - קאניו ב"ליצנים"; מסקאני - טוּרידוּ ב"קוולריה רוסטיקנה"; צ'ייקובסקי - לנסקי ב"יבגני אונייגין"; ועוד.

### פעילות אחרת

לצד פעילותו האופראית. מופיע כהן בהרבה קונצרטים של מוזיקה ליטורגית וברסיטלים של השיר האומנותי הגרמני, האיטלקי, הרוסי, הצרפתי, הספרדי והעברי. הוא מתמחה גם בביצוע מוזיקת פולקלור נפוליטנית, דרום אמריקאית, רוסית וישראלית, תוך שימוש ייחודי באיכויות הקול האופראי הקלאסי. בין השאר מופיע בשני מופעי קרוסאובר מיוחדים שלו:

1. "אמנית החול והטנור" עם אמנית החול הבינלאומית אילנה יהב.
2. "טנור בלאס ווגאס" - ממיטב להיטי פרנק סינטרה בביצוע קולי ייחודי.

כהן מרבה גם להופיע עם רעייתו, זמרת הסופרן אירה ברטמן.

עד כה יצאו לאור שישה תקליטורים בביצועו של כהן, ובהם אריות אופראיות, שירים אמנותיים לקול ולפסנתר, מיסה קריולה ושירים דרום-אמריקאיים, שירים נפוליטניים, רומנס רוסי ועוד.

גלריית דמויות
-------------

* נמורינו בשיקוי האהבה יחד עם אירה ברטמןנמורינו בשיקוי האהבה יחד עם אירה ברטמן
* קאניו בליצניםקאניו בליצנים
* קאניו בליצניםקאניו בליצנים
* שבלייה דה גרייה במנון לסקושבלייה דה גרייה במנון לסקו
* דון חוזה בכרמן (צילם: יעקב אבירם)דון חוזה בכרמן (צילם: יעקב אבירם)
* במופע "סנטימנט נאפוליטני"במופע "סנטימנט נאפוליטני"
* במופע "סנטימנט נאפוליטני"במופע "סנטימנט נאפוליטני"

קישורים חיצוניים
----------------

### סרטוני יוטיוב בהם שר יותם כהן

* אריה ראשונה של אלמאוויווה מתוך "הספר מסביליה" מאת רוסיני, 1994
* "נסון דורמה"
* אריה של לנסקי מתוך "יבגני אונייגין" מאת צ'ייקובסקי
* אריה של דון אוטביו מתוך "דון ג'ובאני" מאת מוצרט
* הפיוט "פתח לנו שער" מתוך תפילת נעילה, לחן מאת ס' ארגוב
* אריה של נמורינו מתוך "שיקוי האהבה" מאת דוניצטי
* רומנסה רוסית עממית "פגשתי אותך"
* "ואולי" מאת רחל, לחן מאת י' שרת
* "שיר משמר" מאת נ' אלתרמן, לחן מאת ס' ארגוב
* רומנסה בנשף מסכות סוער, מאת צ'ייקובסקי
* קדיש מאת אנדרה היידו
* מחרוזת שירים דרום אמריקאיים עם סימפונט רעננה
* השיר "אלייך" מאת י' אורלנד ומ' זעירא

* יותם כהן, באתר MusicBrainz (באנגלית)

* יותם כהן, באתר האופרה הישראלית תל אביב-יפו

הערות שוליים
------------

1. ↑  Yotam Cohen - Tenor, Yotam Cohen
2. ↑  Yotam Cohen - Tenor, Yotam Cohen CV (ארכיון)
3. ↑  יותם כהן ואירה ברטמן, באתר הבמה

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 43d651ed-6a12-4531-956f-b185a1f0132c

 |